als_Latn dik_Latn sag_Latn
Bllagoja Todorovski përforcim i ri i Shkëndijës (FOTO-VIDEO)
Bllagoja Todorovski është përforcimi më i ri i Shkëndijës dhe tani më është promovuar me fanellën ‘kuqezi’. 29 vjeçari vjen nga rradhët e kampionëve në fuqi Rabotniçkit, ndërsa ka firmosur kontratë njëvjeçare. Duke patur parasysh faktin se dy mbrojtësit e djathtë Bejtullai dhe Murati kthehen prej lëndimi, drejtuesit e klubit e panë të arsyeshme që të intervenojnë për mos ardhur në situatë si në sezonin vjeshtor kur kjo pozitë mbulohej detyrimisht me futbollistë nga reparti i mesfushës. Për më shumë, Todorovski pritet të sjell kualitet shtesë në ekip, pasi posedon cilësi edhe në aspektin ofenziv, ndërsa mund të luajë edhe si mesfushor.
“Normal është nder dhe kënaqësi të luaj për skuadrën e Shkëndijës, sepse ja u binda edhe këto dy-tre ditë se vërtet bëhet fjalë për ekip vërtet serioze. Klub mjaft i organizuar ku unë si futbollist do të jap maksimumin tim për këtë skuadër për të qenë në nivel edhe më të lartë. Mua më mbetet vetëm që në teren të tregoj atë që dij dhe që mundem të bëj dhe mund të them se vërtet në këtë moment jamë shumë i kënaqur për këtë që ndodh në Shkëndijë“, deklaroi Blazhe Todorovski në prezantimin e tij si futbollist i Shkëndijës.
Ai shtoi se për të do të jetë kënaqësi e madhe dhe motiv shtesë fakti që do të luajë para një publiku në numër si që posedon Shkëndija.
“Normal se për çdo lojtar, posaçërisht për futbollist është kënaqësi të paraqitesh para një numri të madh të tifozëve. Ashtu është në këtë rast në Shkëndijë ku e dijmë se në çdo ndeshje të Shkëndijës ka të themi nga 12-15 mijë spektatorë dhe ky vërtet është një numër i madh për momentin për një vend si që është Maqedonia“, përfundoi Todorovski.
Ndërkohë drejtori sportiv i Shkëndijës, Nebi Mustafi, sqaroi se me angazhimin e Todorovskit rritet konkurenca në çdo pozitë në skuadër, për më shumë duke ditur se në krahun e djathtë Shkëndija ka të lënduar futbollistët që luajë në këtë pozitë.
“E kemi parë se në një far mënyre ne kemi rritur konkurencën thuajse në secilën pozitë dhe në një farë mënyre na u imponua që të gjejmë një zgjidhje edhe për krahun e djathtë pasi që e dini se Egzon Bejtullai tashmë një kohë të gjatë është i lënduar, kurse nga ana tjetër kohë më parë një intervenim ka pasur edhe Mevlan Murati duke mbetur pa asnjë lojtar në atë pozitë për momentin. Atyre u dëshiroj që sa më shpejtë të kthehen, normal se do të jenë të mirëseardhur për të bërë një konkurencë të shëndoshë aty. Tani më e kemi edhe Bazhe Todorovskin i cili mendojmë se me kualitetet e tij do të jetë ai që do të risë konkurencën dhe kualitetin në ekip“, tha Mustafi.
Bllagoja Todorovski është futbollist i dalë nga shkolla e Vardarit për të cilët ka debutuar si 16-të vjeçar. Më pas ka luajtur për Borecin e Velesit dhe Sileksin e Kratovës, para se të transferohet në Rumani te Dinamo e Bukureshtit. Më vonë skuadra rumune e huazoi për një vit te Renova, me të cilët fitoi titullin e kampionit, ndërsa stacioni i rradhës dhe i fundit ishte Rabotniçki. Me ‘romantikët’ vitin e kaluar gjithashtu doli kampion dhe fitoi Kupën e Maqedonisë, duke qenë këtë sezon edhe kapiten i ekipit. Todorovski ka zhvilluar 2 paraqitje për ekipin përfaqësues të Maqedonisë. Ai është përforcimi i 8-të i Shkëndijës në këtë merkato, pasi paraprakisht ekipit i’u bashkuan Besir Demiri, Viktor Nildo Xhufo, Stefan Ashkovski, Enes Azizi, Nikolla Vukçeviç, Mevlan Adili dhe Mahmadou Idrisou.
als_Latn als_Latn als_Latn als_Latn als_Latn als_Latn als_Latn als_Latn